დარბაისელი, ნინო - ვიკიპედია

# დარბაისელი, ნინო

### ვიკიპედიიდან

ნინო დარბაისელი

ნინო დარბაისელი (* 8 მარტი, 1961, თბილისი), ქართველი პოეტი, ლიტერატურატმცოდნე. საქართველოს მწერალთა ნაციონალური კავშირის წევრი, შემოქმედებითი გაერთიანება "არილის" წევრი.

## [რედაქტირება] ბიოგრაფია

დაამთავრა თბილისის სახელმწიფო უნივერსიტეტის ფილოლოგიის ფაკულტეტი. იბეჭდება 1974 წლიდან, ფართო დებიუტი შედგა 1977 წელს ქართული პოეზიის ყოველწლიურ ანთოლოგიაში "პოეზიის დღე".

გამოცემული აქვს ლექსების კრებული "ახალდედები" (მერანი, 1987), "ჩემი სიყვარულის ბწკარედი" (ლომისი, 1996), "ძილისპირული" (მერანი, 2002), "დიოტიმა" (მერანი, 2005 და 2006).

საქართველოს მეცნირებათა ნაციონალური აკადემიის გამომცემლობა "მეცნიერების" მთავარი რედაქტორი (1990-1995). საქართველოს კულტურულ ურთიერთობათა ცენტრ "კავკასიური სახლის" დირექტორის მოადგილე სამეცნიერო-საგამომცემლო დარგში (1994-1997). საქართველოს სახელმწიფო პრემიის ნომინანტი პუბლიკაციის დარგში (2005). დისერტაცია თემაზე "ქართული ვერლიბრი" (1992). მის პოეზიაზე გამოკვლევებში, საგანგებო წერილებში, გამოხმაურებებსა თუ მიმოხილვებში მსჯელობენ სხვადასხვა თაობის ცნობილი ქართველი პოეტები და მწერლები: ტარიელ ჭანტურია, მიხეილ ქვლივიძე, მიხეილ ქურდიანი, გივი ალხაზიშვილი, დავით ჩიხლაძე, დავით ბარბაქაძე, შოთა იათაშვილი, ანდრო ბუაჩიძე, თენგიზ სვანაძე, გიორგი ნატროშვილი, გიორგი ხუხაშვილი, მაკა ჯოხაძე; კრიტიკოსები და ლექსთმცოდნენი: სოსო სიგუა, თემურ ქორიძე, ივანე ამირხანაშვილი, თეიმურაზ დოაშვილი, ლევან ბრეგაძე, თამარ ბარბაქაძე, ქეთევან ელაშვილი, შორენა ქურთიშვილი და სხვანი.

1999 წლიდან დარბაისელი არის შოთა რუსთაველის ქართული ლიტერატურის ინსტიტუტის უფროსი მეცნიერი თანამშრომელი. 2000 წლიდან "გალაკტიონის კვლევის ცენტრის" სწავლული მდივანი. 2001 წლიდან ყოველწლიური სამეცნიერო პუბლიცისტური კრებულის "გალაკტიონოლოგიის" პასუხისმგებელი მდივანი. შეყვანილია ცნობარში "Who is Who among World Business and Art Women" (2002). როგორც ავტორი, ძირითადად თანამშრომლობს გაზეთებთან "ლიტერატურული საქართველო", "კალმასობა", ჟურნალთან "ჩვენი მწერლობა". დარბაისელს აქვს ჰობი - ძველი და დაზიანებული ნივთების რესტავრაცია.

Retrieved from "http://ka.wikipedia.org../../../%E1%83%93/%E1%83%90/%E1%83%A0/%E1%83%93%E1%83%90%E1%83%A0%E1%83%91%E1%83%90%E1%83%98%E1%83%A1%E1%83%94%E1%83%9A%E1%83%98%2C_%E1%83%9C%E1%83%98%E1%83%9C%E1%83%9D.html"

კატეგორიები: ქართველები | ქართველი პოეტები | დაბადებული 1961

##### Views

- სტატია
- განხილვა
- მიმდინარე შესწორება

##### ძიება